På grunn av hans økende popularitet, spurte den greske statskanalen ERT om han kunne tenke seg å delta i den greske Melodi Grand Prix, noe han takket ja til. Der måtte han konkurrere mot den kjente greske artisten Christos Dantis og nykommeren Tamta om billetten til Eurovision Song Contest-finalen i Helsingfors, Finland. Sarbel fikk hjelp til å skrive låten av de populære gresk-svenske komponistene Alex Papacostantinou, Marcus Englöf, og Mack, som alle har skrevet for de populære gresk-svenske og persisk-svenske artistene Elena Paparizou og Cameron Cartio. De skrev sangen 'Yassou Maria', som han spilte inn på engelsk med kun ordene «geia sou» og navnet Maria på gresk.